綠陰亭
作者：盧肇
朝代：唐

paragraphs: 亭邊古木晝陰陰，亭下寒潭百丈深。
黃菊近連陶令宅，青山遙負（一作「償」）向平心。
人歸別浦村煙斂，魚躍澄波檻水沈。
更愛玉琴調惠政，爲君登此一開襟。
（按《全唐詩》止有前四句，今從《臨江府志》錄全。
）（《全唐詩續補遺》卷十據《隆慶臨江府志》卷十三收此詩，題下注：「在新喻縣右，俯臨袁江。
」「亭邊」作「亭間」，「百丈」作「百尺」，「近連」作「舊連」，「向平」作「子平」，「檻水」作「檻影」。
今刪彼存此。
）。